Folketing
2002-11-08

Man kan stille mange mærkelige konstruktioner op, men der er ingen tvivl om for mig i hvert tilfælde, at ønsker vi at fremme dynamikken i vort samfund, og det har jeg forstået altid har været en mærkesag for Det Radikale Venstre, en decentralisering i vort samfund, en sikring af, at vi ikke klumper det hele sammen omkring de store byer, men skaber en fleksibilitet og en dynamik i trafiksystemet, så gør man det jo ikke ved at forhøje taksterne eller gøre det endnu dyrere at køre eller forhindre de fradragsmuligheder, som vi her lægger op til. Derfor vil jeg bare sige som Goethe: Man fornemmer hensigten og bliver forstemt. Men tak for en bred tilslutning i øvrigt.